
roase, variate şi extrem de atractive. 
În ultimii ani, s-au organizat în a- 
cest sens, evenimente de anvergură, 
cum ar fi: Festivalul „Ţara mea de 
poveste”, Festivalul Internaţional 
„Magia Cuvântului”, „Cinema în 
școala mea”, „Familia în mișcare” 
sau „Săptămâna eroilor”. 





Aceste, aparent, mici detalii enume- 
rate mai sus, plus citirea şi îndem- 
narea spre modelul vieților sfinţilor, 
fac marea diferenţă. E vorba de trăi- 
rea în spiritul credinţei, acţionarea 
în acest sens, în special la nivel rela- 
țional, prin „clădirea” virtuţilor, a- 
bordarea duhovnicească a formării 
copiilor ca persoane şi în relaţia 
specială cu Biserica. 

Ca amprentă, cred că spiritul de fa- 
milie, unitatea în diversitate a co- 
lectivului, atmosfera de susţinere 
reciprocă, ne dă nota distinctă, dar 
nu neapărat în comparaţie cu alte 
şcoli ortodoxe. E conştiinţa faptului 
că Sf. Nicolae ne-a adus împreună, 
să învăţăm unii de la și prin alţii, să 
lucrăm la mântuirea noastră cu şi 
prin ceilalţi. 


În majoritate, atât dascălii, cât şi 
copiii şi părinții lor fac parte din 
obştea Bisericuţei. Este acesta un 
avanta]? 


Cu siguranţă că da, pentru duhul 
comun, ca într-o familie extinsă, 
dar nu la modul exclusivist, ci doar 
ca premiză de armonizare a relaţii- 
lor, a viziunii. De fapt, aşa a luat 
naştere școala, din căutarea părinţi- 
lor obştii, a unei alternative şcolare 
mai curate din perspectivă duhovni- 
cească. Dar astăzi, în ceea ce priveş- 
te copiii şi părinţii, nu mai putem 
spune că există o majoritate a ob- 
ştii. Sfântul Nicolae i-a primit pe 
alții în locul celor care, din diverse 
motive, nu au răspuns chemării lui. 


Unii ar putea obiecta faţă de acest 
fel de şcoală că îi ține pe copii sub 
un clopot de sticlă, împiedicându-i 
să se pregătească şi să facă faţă ul- 
terior provocărilor lumii în care 
vor trăi, căci nu vor trăi mereu în- 
tr-o lume-gen Școala „Sf. Nicolae”. 
Ce puteţi spune despre acest lucru? 


Persoanele din obște trăiesc zilnic 
răspunsul la această întrebare, prin 
faptul că viețuiesc în lume, dar cu 
duhul obştii, regula fiind valabilă şi 
pentru copii, care au vecini cu care 
se joacă, merg la cumpărături sau la 
spectacole, practică sporturi ce ţin 
de o viaţă socială cenzurată doar în 
anumite limite. Deci formarea lor, 
deşi se realizează cu privirea la 
Dumnezeu, nu face abstracţie de 
contextul realităţii sociale. Perioada 
de şcolarizare îi protejează într-a- 





devăr de anumite influenţe negati- 
ve, doar până când achiziţiile com- 
portamentale vor fi suficient de în- 
tărite, până când vor avea o capaci- 
tate de discernere suficientă, pentru 
a contracara provocările lumii. Să 
nu uităm că şcoala înseamnă copii, 
care nu sunt perfecţi, există încer- 
cări, controverse şi la noi, „situaţii 
de învăţare” create de Dumnezeu, 
care să ne pregătească pentru încer- 
cările care vor urma. 


La final vă rugăm să ne spuneţi un 
gând pe care îl aveţi pentru părin- 
ţii actualilor elevi, pentru cei care 
încă ezită sau pentru cei care îşi 
doresc să meargă copilul lor la 
Școala “Sfântul Ierarh Nicolae”, 
dar încă nu sunt convinşi. 


Când am preluat clasa la care pre- 
dau, am avut o primă întâlnire cu 
părinţii elevilor, după înscrieri, un- 
deva prin luna mai. Era un context 
cu totul nou pentru mine și am avut 
mari emoţii. După întâlnire, când 
am rămas singură, m-a cuprins o 
mare bucurie, fiindcă descoperisem 
nişte oameni cu suflet frumos — un 
mare dar! Nu pot decât să le mulţu- 
mesc că suntem tovarăşi de drum! 
Cât despre cei care ezită, îi îndemn 
să se roage Sfântului Nicolae să-i lu- 
mineze în împlinirea voii lui Dum- 
nezeu şi dacă va binevoi să-i cheme 
la școala lui, cu siguranţă îi vor mul- 
țumi, aşa cum o facem noi în toate 
zilele. Important este să găsească 
acel curaj, de a răspunde după cum 
îi îndeamnă inima! 

Vă mulțumim! 





ANUNTURI 





Mari daruri primite la Bisericuţă 


În ultimele săptămâni au poposit la noi, definitiv sau 
pentru o vreme, moaşte ale unor sfinţi apropiaşi ini- 
milor noastre: Sf. Efrem Sirul, Sf. Dismas—tâlharul 
de pe cruce, Sf. M.Mc.Pantelimon (foto), aduse prin | | [7] 
jertfa unor fraţi, din Occidentul care le vinde. îi //Y//E 

Numărul 10 (XXII) 


POSIUL CEL MARE - 


Dulce râăstignire cu Hristos 


Cuvânt al Părintelui Selafiil din Siberia 


„În această vreme a Postului şi tu îţi vei 
lua o cruce... Cu răbdare, cu gânduri line, 
fără teamă, fără temeri, căci doar te duci 

în casa Domnului.” 





Postul cel Mare... Ce pot eu să 
spun, inima mea dulce, decât că 
este o multdorită vreme de curăţire, 
o multiubită petrecere în înfrânare 
nu numai de la mâncăruri, dar mai 
cu seamă de la tot ceea ce este lu- 
mesc şi nepotrivit lucrării noastre 
duhovniceşti. In această vreme, 
dragul bunelului drag, se cere mai 
multă seriozitate, mai multă privire 
înlăuntrul nostru şi mai îndelung a 
gândi la moarte. 


Postul cel Mare este un drum spre 
Golgota, copile drag. Şi tu, dragul 
bunelului drag, și eu şi îngeraşii 
mei dragi, cu toţii ne reamintim a- 
cum ce cruce am luat. Cu toţii ne 
vedem acum, în Post, ca fiind în 
drum spre Golgota, cu toţii ne ve- 
dem aşa cum ar trebui să ajun- 
gem în viaţă noastră, la un mo- 
ment dat: răstigniţi! Da, răstig- 
niți! Nu ne place acest lucru, şi 


vrem a ne face viaţă plină de drăgă- 
lășenii, mai cu seamă lumești... Dar 
nu e aşa; drăgălăşeniile ce le cău- 
tăm, vedem că se prefac în cele din 
urmă în amăreli din cele mai ama- 
re. Căci sunt lucruri de mână și de 
minte omenească! Numai ceea ce 
vine de la Dumnezeu, ca binecuvân- 
tare, aceea nu se preface într-o a- 
măreală, ci într-o tot mai dulce iu- 
bire, într-o tot mai scumpă dragos- 
te. 


Nu ne place să ne răstignim, cu 
Domnul? Nici nu vom învia, atunci, 
dimpreună cu EI! Nu ne place să ne 
luăm crucea ce ne-a hărăzit-o fie- 
căruia Domnul? Vom suferi şi vom 
plânge, negăsindu-ne drumul în 
viață. Dar care este crucea ce ne-a 
hărăzit-o fiecăruia Domnul? Și care 
este drumul nostru în viaţă? Oh, 
copile drag, lucrurile sunt atât de 
simple, atât de simple... Drumul 


14 martie 2021 








nostru în viaţă îl vom vedea clar, 
limpede, desluşit, abia atunci când 
ne vom încredința deplin Domnu- 
lui, din tot cugetul, cu toată fiinţa 
noastră. 


„Fiule, dă-mi inima ta” şi toate vor 
începe atunci să se lămurească. Dar 
nu deodată, ci tot cu răbdare. Dar 
lumea nu înţelege aceasta. Duhul 
lumii de azi este potrivnic lui Dum- 
nezeu. Şi spun aceasta, copile, cu 
lacrimi, pentru lumea aceasta care 
s-a îndepărtat atât de Dumnezeu... 


Copile, am să-ţi spun nu o taină, ci 
un lucru adânc pe care aş vrea să-l 
pui la inima ta... Atât de mare 
este dorirea Domnului ca noi 
să 1 ne dăruim în totalitate, 
că Domnul cearcă prin toate 
mijloacele, în toata viaţă 
noastră, să miște cumva îini- 





14 martie: 
Sf. Benedict de Nursia (543), 


Într-una din zile fraţii, zidind chilia în care era să şadă sfântul, ciopleau piatră la mijloc 
şi voiau s-o pună la zidire. Deci au venit trei şi n-au putut s-o ridice. Apoi au venit şi 
alții şi nimic n-au folosit şi a rămas piatra neclintită. De aceea, s-a socotit că este înră- 
dăcinată în pământ. Mai pe urmă s-a arătat că deasupra pietrei şedea diavolul şi pentru 
aceea atâţia bărbaţi n-au putut s-o clintească. Deci au trimis la cuviosul, care, venind 
îndată şi făcând rugăciune, a zis să ridice piatra şi cu atâta lesnire au ridicat-o, încât 
socoteau că nu are greutate deloc, aceea care mai întâi era grea și nemișcată. 


ŞTIRI 





_ Se construieşte o biserică lângă locul jertfelor de la Piteşti 

In curtea fostului penitenciar din Piteşti va fi construit un lăcaş de cult în amintirea 

deţinuţilor care au suferit represalii din partea regimului comunist. Piatra de teme- Aşteptăm întrebările, sugestiile 

lie a fost aşezată luni de Arhiepiscopul Calinic al Argeşului şi Muscelului. Fosta şi eventualele colaborări pe 

închisoare Piteşti reprezintă centrul suferinţei fizice şi spirituale din perioada co- adresa | 

munistă, din cauza ororilor experimentului de „reeducare prin tortură” care s-a revista.maximina (gmail.com 

desfăşurat între 1949-1951 şi prin care au fost obligaţi să treacă mii de tinerii. Sluj-  |Sâula tel. 0734.194.372. 

ba de sfințire a fost precedată de Sfânta Liturghie şi de parastasul pentru victimele vali ia arte je 
n. sli ja 5 p p ăciuni şi ajutor financiar. 

din penitenciarul Pitești. (basilica.ro) 5 








ma noastră, să o înmoalte... 
EI, Făcătorul cerului și al pământu- 
lui însetează după petrecerea noas- 
tră împreună cu El. Şi nu poţi pe- 
trece cu EI şi prins de grijile lumii şi 
de toate risipirile veacului... 


Vreau să fiu tot numai iubire pen- 
tru Tine, Doamne! Acestea sunt li- 
tere ale Duhului, litere pe care nu- 
mai Domnul le sapă în inima omu- 
lui, aşa cum oarecând le-a săpat lui 
Moisi pe tablele de piatră, în Sinai. 
Așa cum degetul lui Dumnezeu s-a 
atins de acele table de piatră, să- 
pând poruncile, așa degetul lui 
Dumnezeu se atinge de inima 
noastră acoperită de păcate şi o 
cură-ţeşte, o limpezeşte, o strălu- 
ceşte ca pe o oglindă şi îi înscrie în 


adâncul ei: „lubire”... 


Tu acum înţelegi cât de dulce e vie- 
țuirea în contemplarea lui Dumne- 
zeu. Cât de cereşti, cât de nebănuit 
de dulci sunt lacrimile cele ce vin 
din mângâierea lui Dumnezeu. Mai 
cu seamă lacrimile cele ce vin când 
undele smereniei ne cearcă ţărmu- 
rile sufletului nostru, ne udă pă- 
mântul însetoşat vremelnic din pri- 
cina neplecării noastre sub mâna 
lui Dumnezeu, a învârtoşării inimii 
noastre. Lacrimile şi harul ce-l aduc 
ele, sunt înfățișate ca-ntr-o ghicitu- 
ră, de mâna cea cerească ce le-a dat 
-o Domnul să mănânce în pustie, 
evreilor. 


Postul, dragul bunelului, vremea 
morţii şi neapărat a Invierii. In a- 





ceastă vreme a Postului şi tu îţi vei 
lua o cruce. Şi tu vei pleca pe un 
drum, cu ajutorul lui Dumnezeu. 
Cu răbdare, cu gânduri line, fără 
teamă, fără temeri, căci doar te 
duci în casa Domnului, cu EI să pe- 
treci şi astfel, cu mila Domnului, să 
mântuieşti şi pe alţii. Chiar dacă ei, 
dintr-o dată, nu vor înţelege că prin 
tine se pot mântui şi ei, şi cu toţi, 
prin Hristos, Domnul. Ai să vezi, 
ispitele de care te temi mai 
mult, se vor dovedi fum şi pul- 
bere în vânt. Doar vrăjmaşul ne 
mai înspăimântă cu ele şi ni le vân- 
tură prin faţa ochilor. 


Cu inima uşoară să intri în acest 
Post! Vă îmbrăţişez cu dragoste, 
dorind de a voastră mântuire... 








„Nu vă forţaţi pruncii. Spu- 
neţi la rugăciune ceea ce 
vreţi să ajungă la sufletul 
lor. Copiii nu ascultă cu u- 
rechile, ci numai când vine 
harul dumnezeiesc şi îi lu- 
minează, atunci ne ascultă. 
Când vreţi să le spuneţi ce- 
va,  vorbiţi-i  Preacuratei 
despre acel lucru şi ea li-l 
va transmite. Rugăciunea 
aceasta a voastră va fi ca o 
mângâiere duhovnicească 
ce îi va învălui pe fiii voştri 
şi îi va face să fie atenţi. U- 
neori încercăm să-i mângâ- 
iem şi ei nu ne lasă, dar 
mângâierii duhovniceşti nu 
i se împotrivesc niciodată.” 


Sf. Porfirie 


ÎNDEMN LA ÎNCEPUT DE POST 


Postul cel Mare este cuprins în- 
tre două săptămâni albe: cea a 
brânzei (dinainte de post) şi cea 
Luminată. Se ajunge de la alb la 
Lumină. Albul reprezintă nădejdea 
şi credinţa noastră. Dar şi hotărâ- 
rea noastră de a lua în serios viaţa 
creștină şi de a ne pocăi, de a ne în- 
toarce de la orice vieţuire păcătoa- 
să. De a ne rupe de cele ale lumii a- 
cesteia. 


Aceasta se face prin urcuşul cel de 
şapte săptămâni până la Golgota şi 
Inviere. Postul Paştilor este un pri- 
lej şi o lucrare dumnezeiască aşeza- 
tă în Biserică, despre care Însuşi 
Mântuitorul spune că acest tip de 
diavoli se îndepărtează prin rugă- 
ciune și post. De asemenea, mai zi- 
ce: „privegheaţi mereu și vă rugaţi 
ca să nu cădeţi în ispită”. Postul es- 
te, aşadar, prilej de: rugăciune, 
priveghere şi postire. 


Duminicile aferente acestui Post (a 
Ortodoxiei, a Sf. Grigorie Palama, a 
Sf. Cruci, a Sf. loan Scărarul, a Sf. 
Maria Egipteanca şi a Floriilor), dar 
şi vârful Postului — Săptămâna Ma- 
re cu Patimile şi Invierea Domnu- 
lui, reprezintă un urcuş duhvni- 
cesc şi taboric, de care avem 
nevoie pentru a ne apropia de 
Dumnezeu. 


Este întocmai ca la urcuşul Taboru- 
lui. La poalele muntelui, Mântuito- 
rul i-a întrebat: „cine ziceţi că sunt 
Eu?” Iar Sf. Petru a răspuns în nu- 
mele tuturor: „Iu eşti Hristos, Fiul 


h A E ae dl 
lui Dumnezeu cel viu”. Căci Il ve- 


deau în albul dumnezeirii. Apoi, L- 
au văzut sus pe munte, schimbat la 
faţă, îmbrăcat în lumină cerească, 
mai strălucitor decât soarele. 


Tot aşa plecăm şi noi de la poalele 
muntelui — săptămâna brânzei - 
prin credinţă şi nădejde şi urcăm 
treptele Postului, pe scara pe care 
ne învaţă Sf. loan Scărarul să ur- 
căm, păşind pe treptele rugăciunii, 
privegherii şi postirii. Apoi vom 
ajunge să urcăm Golgota, să păti- 
mim împreună cu Hristos pe Dru- 
mul Crucii şi să murim cu El, ca să 
ajungem la Inviere şi la vederea Lu- 
minii celei pline de putere, de viaţă 
şi de frumuseţe dumnezeiască. 


Prima săptămână ne porneşte toate 
motoarele sufleteşti, adormite în 
mare măsură. Majoritatea creştini- 
lor nu funcţionăm duhovniceşte de- 
cât la „ralanti”. In prima săptămână 
din post învăţăm să pornim 
toate motoarele sufletu- 
lui: voința, sentimentul (dragos- 
tea) şi rațiunea către Dumnezeu. 
Mijloacele sunt: Canonul Sf. Andrei 
Criteanul, postirea mai aspră, rugă- 
ciunea întregii Biserici, care se face 
în chip deosebit acum. Nu este de 
mirare că în această perioadă apar 
mai multe ispite, pentru că acum şi 
în aceste chipuri sunt lovite foarte 
tare puterile demonice, iar ele reac- 
ționează astfel. Să ne întărim cu nă- 
dejdea că Dumnezeu ne va ajuta să 
ducem povara postului! 


Preot Ștefan 








Interviul săptămânii 








Stimată doamnă directoare, iată- 
vă, aproape de sfârşitul celui de-al 
cincilea an de existență al Școlii „Sf. 
Ierarh Nicolae”. Cum s-a întâmplat 
minunea aceasta, cum s-a întâm- 
plat să nu se închidă şcoala după 
primul an, după cum poate, unii 
credeau, ci dimpotrivă, să adune tot 
mai mulți copii şi dascăli? 


Într-adevăr, cuvântul-cheie este „mi- 
nune”, în primul rând că şcoala a lu- 
at naştere, apoi că ea există în conti- 
nuare. Spun acestea, pentru că în ac- 
tivitatea noastră zilnică, senzaţia 
pregnantă că trăieşti într-o poveste 
adevărată, pe care nu tu ai creat-o, 
dar ai privilegiul să faci parte din ea, 
a devenit ceva comun pentru fiecare 
om al şcolii, fie copil, fie adult, că ne- 
văzut, Sf. Nicolae veghează și „ţese” 
pentru noi şi prin noi povestea şco- 
lii... Dincolo de această trăire, ceea 
ce ne susţine şi ne motivează, ome- 
nește vorbind, e imensa nevoie ca să 
existe pentru copii un altfel de cadru 
de formare și învăţare, mai curat, 
mai protejat de influenţele negative 
ale lumii contemporane şi înainte de 
toate, mai conectat la trăirea cu şi în 
Dumnezeu. 


Aveţi anumite criterii de selectare a 
cadrelor didactice şi a copiilorcare 
nu se întâlnesc în alte şcoli ? 


În ceea ce priveşte selecţia cadrelor 
didactice, pe lângă criteriul pregătirii 
de specialitate şi al competenţei pro- 
fesionale, persoanele care vin la noi, 
trebuie să aibă un profil compatibil 
cu viziunea școlii, să rezoneze cu va- 
lorile noastre şi să fie capabili să le 
pună în practică. De asemenea, e ne- 
voie de o motivaţie puternică atunci 
când iau decizia de a ni se alătura, 
altfel nu reuşesc să reziste la provo- 
cări, care nu sunt mici, într-o lucrare 
făcută cu gândul la Dumnezeu. 

Legat de copii, ei provin din toate 


colţurile oraşului, chiar din zonele li- 
mitrofe (Fântânele, Sânleani) şi din 
medii diverse. „Locul comun”, ca să 
folosesc o expresie matematică, este 
legat de principiile morale care stau 
la baza vieţii familiilor din care se 
trag. Prima întrebare care li se adre- 
sează celor interesaţi este: „De ce do- 
riți să vă înscrieţi copilul la şcoala 
noastră?”, iar răspunsul trebuie să fi- 
e convingător în plan axiologic. 


Ce ne puteţi spune despre nivelul de 
pregătire al dascălilor şi al elevilor, 
având în vedere că mulţi au ezitat 
să-şi înscrie copiii la Sf. Nicolae, 
crezând că este vorba despre o şcoa- 
lă unde se insistă doar pe Religie şi 
mai puţin pe materiile considerate 
în învățământul de stat, mai impor- 
tante: Matematică, Română ? 


Sunt preocupări firești. Nu contează 
Limba română sau Matematica la 
examenele de promovare într-un ci- 
clu superior de învăţământ? Deveni- 
rea profesională a persoanei e strâns 
legată de aceste criterii în sistemul 
şcolar. De fapt noi, încercăm să îi în- 
vățăm pe copii că Limba română şi 
Matematica sau orice altă disciplină, 
tot de la Dumnezeu sunt şi că studiul 
lor este începutul cunoaşterii lui 
Dumnezeu. 

Referitor la nivelul de pregătire al 
personalului, din punct de vedere al 
studiilor, toţi au pregătire superioa- 
ră, inclusiv personalul didactic auxi- 
liar şi nedidactic. O mare parte au 
fost cuprinși sau participă la activi- 
tăţi de perfecţionare în derulare, ce- 
ea ce presupune şi studiu teoretic, 
dar şi avizul inspectorilor sau meto- 
diștilor în urma inspecțiilor la clasă, 
soldate cu calificative foarte bune. 
Pentru îmbogățirea experienţei, par- 
ticipăm la întâlnirile Cercurilor pe- 
dagogice zonale din judeţ, iar la nivel 
de instituţie, avem întâlniri lunare, 
în cadrul cărora se susţin lecţii de- 


SUB ARIPA 


SFÂNTULUI NICOLAE 


De vorbă cu dna Teodora Guzan, 
directoarea Școlii Sf. Ierarh Nicolae 


Examenul cel mare afost școala 
online, unde am fost „asistați ” zil- 
nic, de o bună parte din părinți. 


monstrative, urmate de analize şi 
dezbateri pe probleme metodice. 
Schimbul de experienţă se produce 
şi la nivel individual, materializat 
prin discuţii, împrumut de materia- 
le, împărtăşirea unor experienţe per- 
sonale. Examenul cel mare a fost de 
fapt, şcoala online, unde am fost „a- 
sistaţi” zilnic, de o bună parte din 
părinţi. Dincolo de acestea, există o 
preocupare constantă, o râvnă deo- 
sebită, o dorinţă a fiecăruia în parte, 
de a creşte calitatea muncii sale, de a 
dărui cât mai mult copiilor și într-o 
manieră cât mai atractivă. 

Cât despre elevi, majoritatea provin 
din familii care le insuflă dorinţa de 
cunoaştere, au ca modele părinți 
preocupaţi de educaţia copiilor - par- 
teneri de nădejde ai şcolii, toate a- 
cestea contribuind la crearea unei at- 
mosfere de muncă şi de rigoare, o- 
glindită şi în rezultatele la învăţătu- 
ră. 


Care este specificul școlii, prin ce vă 
diferențiați de alte şcoli şi poate, 
chiar de alte şcoli particulare cu 
specific ortodox? Mai bine zis, care 
este amprenta pe care şi-a pus-o 
Sfântul Nicolae asupra acestui co- 
lectiv ? 


Din punct de vedere al Curriculei, 
școala noastră funcţionează pe ace- 
eaşi structură ca oricare şcoală de 
stat - cu aceleași discipline de studiu, 
diferenţa fiind dată de opţional (în 
principal axat pe studiul vieților sfin- 
ților — ca modele de urmat) şi de ele- 
mentele de bună practică, având 
specific ortodox, presărate atât în 
programul zilei, respectiv rugăciunea 
înaintea şi după cursuri / masă, cât 
şi includerea în cadrul lecţiilor a ele- 
mentelor de credinţă şi tradiţie, atât 
ca ilustrare a problemelor studiate, 
cât şi ca tematică. 

Un element de marcă al şcolii sunt 
activităţile extracurriculare - nume- 





pe timpul împăraţilor Constantin 
şi Irina din sec. VIII, Lavra Sf. 
Sava era înfloritoare, iar viaţa mona- 
hală de aici urma întru totul rându- 
iala lăsată de părintele lor întemeie- 
tor. Insă Dumnezeu, într-un an, în 
Postul Mare, a îngăduit să vină ispi- 
tă asupra robilor Săi, pentru a-i cer- 
ca. 


Aproape de sfârşitul sfintelor patru- 
zeci de zile, în săptămâna dinaintea 
Duminicii Stâlpărilor, barbarii au 
năvălit asupra locului aceluia pust- 
nicesc, cu săbiile şi cu arcele întinse 
ca la un război, căutând aur şi ar- 
gint. Unii din părinţi au ieşit înain- 
tea lor cu blândeţe, zicând: 


- Pentru ce, o, bărbaților, ați venit 
ca la război la noi cei fără de arme 
şi ca la nişte vrăjmaşi? Noi cu toţii 
suntem în pace. Nici pe voi, nici pe 
altcineva n-am mâhnit vreodată... 
Pentru că pe mulți din ai voştri, ve- 
nind pe aici, i-am ospătat, i-am o- 
dihnit şi le-am dat hrană de drum... 
Să ne credeți, o, bărbaţilor, că sun- 
tem săraci şi scăpătați şi atât de lip- 
siți, încât nici pâine destulă, nici 
haine n-avem de ajuns; iar aur şi 
argint, de care aveți trebuință, noi 
nici în vis nu cugetăm a avea. 


Acestea grăind sfinţii, s-au mâniat 
barbarii şi au slobozit săgețile ca 
ploaia asupra monahilor celor adu- 

naţi și neîncetat săgetau, până ce și- 
au deşertat sacii; şi îndată pe trei- 
sprezece cuvioşi părinţi i-au lovit de 
moarte, iar pe alţii i-au rănit puţin. 
Apoi au văzut de departe nişte oa- 
meni venind şi, socotind că vine oas- 
te de la Ierusalim pentru apărarea 
monahilor, îndată au fugit, scoțând 
împreună cu ei lucrurile monahiceşti 
jefuite. 


Sosind praznicul Duminicii Stâlpări- 
lor şi cântarea cea de toată noaptea 
săvârşindu-se, se înştiinţară unii din 
acei cuvioşi părinţi, că acei barbari 
adună mai mulţi tovarăşi tâlhari ca 
să năvălească iarăşi asupra lavrei 
lor. Și i-au cuprins pe acei fericiţi 
părinţi mare frică şi cutremur, însă 
n-au fugit; ci îndată, pregătindu-se 
de moarte și punând nădejdea lor 
spre Dumnezeu, își aşteptau sfârşi- 
tul. După ce s-a apropiat ziua Pati- 
milor Stăpânului, le-a sosit şi acelo- 
ra ziua pătimirii. In Joia cea Mare, 
dimineaţa, au năvălit arapii tâlhă- 
rește a doua oară asupra lavrei, cu 
mai multă putere, și au ucis pe cuvi- 
oși fără cruţare, prin felurite ucideri. 


Unii părinţi, scăpând din mâinile 
ucigașilor, s-au ascuns în peștera ce 
era afară din mănăstire. Atunci, un 
arap înfricoșat, stând cu sabia la gu- 
ra peşterii, striga cu glas groaznic, 
poruncind celor ascunşi să iasă, iar 
ei tremurau de frică. Cuviosul Patri- 
chie, fiind între ei, a zis şoptind către 
dânşii: „Nu vă temeți, fraţilor, eu 
pentru voi singur voi leşi şi voi 
muri, iar voi şedeţi aici, tăcând”. Şi 
a ieșit spre arap, fiind gata să-şi pu- 
nă sufletul pentru prietenii săi. lar 
arapul îl întreba cu certare: „Mai 





sunt acolo alți monahi?”. Cuviosul a 
răspuns că numai el singur a fost; şi 
l-a dus arapul la biserică. 


Și era în mănăstire peştera Cuviosu- 
lui Părintelui nostru Sava. Iar barba- 
rii, luând pe sfinţii părinţi, i-au dus 
în peştera aceea; apoi lângă uşa peş- 
terii au aprins foc şi, adunând găteje 
și gunoi, au făcut fum mare şi chinu- 
iau cu acel fum pe cuvioşii din peşte- 
ră, ca să le arate vistieria şi pe mai 
marii lor. După aceea i-au scos la 
întrebare şi cu morţi cumplite îi în- 
grozeau, cerând de la dânșii vistie- 
ria, dar mai mult nu auzeau de la ei 
nici un răspuns, decât numai rugă- 
ciuni către Dumnezeu. Pentru că 
unul strigă: „Doamne, primeşte în 
pace duhul meu!”. Iar altul: „Pome- 
neşte-mă, Doamne, când vei veni 
întru împărăția Ta!”. Şi iarăşi, arun- 
cându-i pe toţi în peştera aceea, îi 
pedepseau cu mai mult fum; şi au 
murit de fum optsprezece cuvioşi 
părinţi. 


Dar şi pe cei ce rămăseseră vii dintr- 
acea muncă a fumului, barbarii îm- 
pietriți la inimă, cei fără de omenie, 
cumplit îi răneau, aruncându-i la 
pământ şi cu picioarele călcându-i, 
dar nimic n-au sporit, ci singuri cu 
muncirea se oboseau. Apoi au luat 
barbarii câte au putut să afle din 
lucruri bisericeşti şi mănăstirești şi, 
punându-le pe cămilele mănăstirii, 
s-au dus. 


Atunci fraţii care rămăseseră abia vii 
şi alţii ce se ascunseseră prin crăpă- 
turile munţilor şi prin peşteri, adu- 
nându-se târziu în locaş, au adus în 
biserică, care cu dumnezeiască apă- 
rare rămăsese nearsă, trupurile cuvi- 
oșilor părinţi cele în multe feluri u- 
cise şi cu fum omorâte şi au petrecut 
toată noaptea aceea a mântuitoare- 
lor Patimi întru nemângâiata tângui- 
re, apoi i-au dat cinstitei îngropări. 
Astfel s-au sfârşit muceniceşte cuvi- 
oșii părinţi în locașul Sfântului Sava, 
pentru ale căror rugăciuni să ne mi- 
luiască Dumnezeu pe noi, pe toţi! 





DESPRE POST 


Ziceri ale părinţilor de la Sf. Sava 


Mare slavă e tăinuită în post, şi mari lucrări se făptuiesc prin el. Postul e viaţă îngerească, și cel care îl ţine stă în 
cinul îngeresc. Totuşi, să nu socoţi, că postul trupesc este el singur post adevărat. Nu! Nu posteşte cu vrednicie cel 
ce se înfrânează de la mâncare, ci se cinsteşte ca post când se îndepărtează omul, totodată, de orice lucru rău. Că de 
posteşte cineva, dar nu îşi înfrânează gura de la grăirea de rău, batjocuri şi osândiri, sau de la minciuni, clevetiri 
şi defăimări, n-are nici un folos de la postire, şi prin aceste păcate îşi pierde toată osteneala sa. 








e bună seamă, la început cre- 

dinţa noastră nu are maturita- 
tea necesară, ea trebuie să crească 
şi să sporească înlăuntrul nostru. 
Urmează apoi treapta de mijloc, în 
care omul nădăjduieşte în Dumne- 
zeu chiar şi atunci când totul pare 
lisit de orice nădejde, şi pe care o 
putem defini pe scurt ca „nădejde 
împotriva oricărei nădejdi“. Când 
nu mai găsim în noi înşine nicio nă- 
dejde de mântuire, atârnăm totul 
de mila lui Dumnezeu şi ne punem 
încrederea în Acela Care singur are 
puterea să învie şi morţii. Omul ca- 
re îşi agoniseşte o astfel de credinţă 
atât de bineplăcută lui Dumnezeu 
sporeşte mult în viaţa duhovniceas- 
că. Domnul nu întârzie să-i răspun- 
dă şi legătura cu EI se întăreşte și se 
adânceşte tot mai mult. 


Însă, ca să putem rosti aceste cuvi- 
nte, trebuie mai întâi să-L 
încredinţăm pe Dumne- 


zeu că suntem ai Lui, trăind 
potrivit acestei credinţe. In Sf. Scri- 
ptură întâlnim nenumărate pilde 
ale acestei credinţe, una dintre cele 
mai impresionante fiind cea a Pa- 
triarhului Avraam. Despre el se 
spune că a crezut în „Dumnezeu 
Care înviază morţii şi cheamă la fi- 
ință cele ce încă nu sunt“. Atât de 
puternică era credinţa lui, încât 
„impotriva oricărei nădejdi el a cre- 
zut cu nădejde“. In primul rând, 
Avraam a crezut în Dumnezeu ca 
Domn al Vieţii, Care printr-un sin- 
gur cuvânt cheamă toate dintru ne- 
fiinţă la fiinţă şi înviază pe cei 
morţi. În al doilea rând, el a crezut 
şi a nădăjduit în Domnul atunci 
când, potrivit judecății omeneşti, 
nu se mai întrevedea nici o nădej- 
de. Această credinţă i-a insuflat o 
convingere lăuntrică adâncă, ce i-a 
dat puterea să se predea cu toată fi- 
ința cuvântului lui Dumnezeu şi să- 
şi încredinţeze întreaga viață în 
mâinile Lui. 


Când Dumnezeu i-a poruncit: „leşi 
din ţara ta, din rudenia ta şi urmea- 
ză mie“, Avraam nu a întrebat unde 

avea să meargă. Domnul l-a che- 
mat: „Vino în ţara pe care ţi-o voi 
arăta Eu“, fără să-i spună însă care 
este ţara aceea. Avraam îl iubea pe 
Dumnezeu din toată inima lui. 


Fără să pună vreo între- 
bare, fără să se îndoias- 
că, el L-a urmat în desă- 
vârşită ascultare si cre- 
dinţă nestrămutată, nă- 
dăjduind în fiecare cu- 
vânt al Său. 


Apoi Dumnezeu i-a făgăduit că va 
avea urmaşi, deşi trupul îi era a- 
morţit de bătrâneţe. Iar el din nou, 
neluând seama la vârsta sa înainta- 
tă, a crezut cu nădejde că Dumne- 
zeul lui, Care înviază şi morţii, poa- 
te da viaţă oricare ar fi împrejurări- 
le. Atât de mult a bineplăcut Avra- 
am lui Dumnezeu, încât s-a învred- 
nicit de mari şi înfricoşate făgădu- 
ințe, precum aceea că întru semin- 
ţia lui se vor binecuvânta toate nea- 
murile pământului. Iar începutul 
împlinirii acestei făgăduinţe a fost 
zămislirea fiului său Isaac. 


În continuare, Scriptura ne spune 
cât de mult îl iubea Avraam pe Isa- 
ac, pentru a ne pregăti să înţelegem 
porunca stranie şi paradoxală a lui 
Dumnezeu câteva rânduri mai jos: 
„Ia-l pe Isaac, suie-te în munte şi 
adu-l acolo jertfă“. Aici se ascunde 
o mare taină. Avraam se dăruise cu 
totul lui Dumnezeu, de aceea se bu- 
cura de toată bunăvoința Lui. Dar 
când l-a primit pe Isaac, fiul ce-i 
fusese făgăduit, inima lui s-a alipit 
de acesta și s-a împărţit. Pentru a- 
i slobozi inima, Dumnezeu l-a 
pus la grea încercare, cerându-i 
să-l aducă jertfă pe fiul său cel iu- 
bit. Avraam a făcut ascultare fără a 
şovăi și şi-a pus toată nădejdea în 
Dumnezeu, Care, văzând că inima 
robului Său fusese reașezată în dra- 
gostea cea dintâi, i l-a dăruit înapoi 
pe Isaac. 


A doua treaptă a credinţei presupu- 


ne deci participarea conştientă a 
inimii omului, care a fost trezită la 
viaţă. Omul s-a predat pe sine în 
mâinile Dumnezeului celui viu şi, 
asemenea lui Avraam, nu mai călă- 
toreşte la voia întâmplării, ci a înce- 
put să „graviteze” în jurul Soarelui 
dreptăţii, punându-şi toată încrede- 
rea în Dumnezeu pentru Care nimic 
nu este cu neputinţă. O astfel de 
credinţă ne ajută să rămânem în 
prezenţa Domnului, întrucât atâr- 
năm cu totul de atotputernicia şi de 
cuvântul Lui. 


Totuşi, nimeni din cei ce s-au dăru- 
it pe sine cu credinţă lui Dumnezeu 
nu va rămâne necercat. Unii pot a- 
junge chiar şi în pragul morţii; dar, 
dacă în clipa aceea încercăm să ră- 
mânem neclintiţi, dând slavă şi 
mulţumită Domnului, atunci și cre- 
dinţa noastră, la fel ca cea a lui A- 
vraam, va fi mai tare decât moar- 
tea, fiindcă ea biruieşte nu numai 
lumea, ci şi moartea însăşi. 


Domnul caută spre toţi oamenii, 
dar îşi îndreaptă atenţia îndeosebi 
către aceia care sunt gata să se pre- 
dea cu totul în mâinile Lui. Dorinţa 
Sa fierbinte este să Se poarte cu fi- 
ecare dintre noi precum S-a purtat 
cu Avraam. De fapt, în viaţa fie- 
cărei persoane ar trebui să se 
repete întreaga Scriptură, 
căci ea este, prin excelenţă, is- 
toria „lucrării” lui Dumnezeu 
cu omul. Când Domnul vede că o- 
mul își „ia în serios” mântuirea, ri- 
dică un obstacol în calea lui, ca să-l 
pună la încercare şi să-i sporească 
astfel râvna şi hotărârea. Printr-o 
astfel de cercare a credinţei omul 
învaţă cum să depășească primul 
obstacol. Atunci Domnul aşază pie- 
dici şi mai mari în calea lui, ca să-l 
ajute să se înalțe tot mai sus către 
EI în credinţă. In acest chip Dum- 
nezeu îl cinstește pe om, acordân- 
du-i privilegiul de a-și dovedi, ase- 
meni lui Iov, credincioşia, acea cre- 
dinţă care-l face moştenitor al tutu- 
ror bogățiilor raiului. In felul acesta 
începem şi noi să credem cu nădej- 
de împotriva oricărei nădejdi. 








A 


ncepe Postul... mulți dintre noi 
] simțim o strângere de inimă, unii 
pentru ispitele de care ştim că trebu- 
ie să ne pregătim, alții pentru greul 
trupesc din această perioadă. Insă 
Dumnezeu a rânduit toate cu mare 
folos pentru noi, inclusiv efectele ca- 
re se resimt prin postire în organis- 
mul nostru. Pentru a ne întări şi a 
întări şi pe alții în credința că pos- 
tind de mâncare pentru Dumnezeu 
(mai aspru în prima şi ultima săp- 
tmână), nimic rău nu ni se poate în- 
tâmpla, l-am rugat pe Iosif dr. să ne 
îndrume, prin cunoştinţele sale me- 
dicale. Iată ce am aflat... 


În ultimii ani, postul a devenit un o- 
biect de studiu medical în toată lu- 
mea. Dincolo de motivațiile care nu 
au nimic de-a face cu partea duhovni- 
cească, cercetările au constatat ceea 
ce în Ortodoxie se ştie de 2.000 de 
ani: că postul ajută trupul, ba chiar 
sunt cazuri în care prin postire, omul 
redevine sănătos. În Occident se vor- 
beşte azi de două tipuri de post: îin- 
termitent (ceea ce pentru noi este e- 
chivalentul celor 2-3 zile de post săp- 
tămânal) şi periodic (la noi, cele pa- 
tru posturi din timpul anului). 


Studiile arată că organismul uman 
este ca o maşină hibrid: funcţio- 
nează atât hrănindu-se extern, cu a- 
limente, cât şi intern, prin propriile 
mecanisme de hrănire. Cel mai im- 
portant lucru care se petrece în orga- 
nism în timpul postirii e că organele, 
până acum asaltate de tot felul de 
mâncăruri, mai mult sau mai puţin 
sănătoase, au prilejul să se odihneas- 
că şi să se refacă. Iar când se reia ali- 
mentaţia, celulele distruse de orga- 
nism vor fi înlocuite cu altele noi. 


Organismul are capacitatea de a se 
curăța, de a elimina tot ce e stricat și 
a se reface. De fapt organismul supus 
postirii nu se opreşte din hrănire. 
Doar că acum se hrăneşte cu propriile 
celule afectate sau bolnave. Cercetă- 
torul japonez Yoshinori Ohsumi a 
câştigat premiul Nobel pentru 
medicină în anul 20416 pentru 


„descoperirea mecanismelor au- 
tofage”, respectiv adaptarea organis- 
mului la înfometare sau reacţia la in- 
fecţie, prin consumarea și reciclarea 
de către acesta a propriilor celule a- 
fectate sau îmbătrânite. Autofagia es- 
te de fapt un proces de curăţire gene- 
rală a organismului. 


Trebuie să înţelegem că acest proces 
de refacere este înscris în genele 
noastre. Sigur, cei bolnavi trebuie su- 
pravegheaţi pentru un post mai as- 
pru, dar în general trebuie remarcată 
starea de bine a celor care postesc, a- 
tât fizică, cât şi mentală. Majoritatea 
medicilor care se ocupă cu studierea 
efectelor postului asupra organismu- 
lui spun că acesta trebuie să aibă o 
durată de minim 12-16 ore pentru a 
începe să-şi producă efectele. Iar au- 
tofagia începe după 24 ore de posti- 
re. 


În Europa, de mai bine de 70 de ani, 
atât în Germania, cât şi în Spania, iar 
apoi în Rusia şi alte ţări au fost înfiin- 
ţate clinici care tratează bolnavii prin 
terapia postului. Rezultatele cercetă- 
rilor, care cuprind tratarea a mii de 
pacienţi prin postul cuprins între 4- 
20 de zile (doar cu apă şi alte lichide 
hipocalorice), s-au concretizat în stu- 
dii, cărți, documentare. Aceşti medici 
încearcă să convingă, prin munca lor, 
că postul este o metodă naturală de 
vindecare a bolilor. 


Ce se întâmplă de fapt în organism, 
în timpul postirii? Nivelul zahărului 
scade, la fel şi insulina, şi încep să fie 
produşi hormonii necesari perioadei 
de postire. Organismul are capacita- 
tea să se adapteze noii situaţii. Prime- 
le trei zile sunt mai grele, până ce or- 
ganismul se obișnuiește şi începe să 
lucreze. Apar dureri de cap, mai ales 
pentru cei care nu mai beau cafea, o- 
boseală, somnolenţă, dureri de spate. 
Dar dacă se depăşesc aceste trei zile, 
apoi ne trezim dimineaţa plini de e- 
nergie. Senzaţia de foame dispare şi 
organismul poate face mişcare fără să 
obosească. Nivelul de concentrare a 
minţii creşte considerabil, mai ales în 


POSIUL 


Darul lui Dumnezeu 
peniru irup 





activităţile creative. 


Iată câteva dintre rezultatele analize- 
lor după ani de studiu şi aplicare a 
tratamentului prin post: 


* presiunea sângelui a revenit la para- 
metri normali (pe parcursul pos- 
tirii, cei care luau medicamente 
pentru tensiune, nu mai aveau 
nevoie de ele) 

nivelul glicemiei a ajuns la normal, 
la fel şi valorile lipidelor, triglice- 
ridelor, colesterolului. Ca o pa- 
ranteză — cei sănătoşi şi-au păs- 
trat valorile normale. 

« s-au făcut verificări la rinichi şi fi- 
cat, lar valorile lor erau absolut 
normale. Mai mult, ficatul îmbi- 
bat de grăsime s-a refăcut. 

+ parametrii de inflamare s-au redus 

şi ei considerabil. 

cei testaţi sufereau de diverse boli: 
metabolice (obezitate, diabet, hi- 
pertensiune); inflamatorii cronice 
(artrită, poliartrită, gastrită, aler- 
gii, boli de piele); sau stări de o- 
boseală fizică şi mentală. Dintre 
aceştia, 85 % au avut parte de o 
îmbunătăţire evidentă a sănătăţii 
lor în urma postului, iar 90% din 
cei testaţi nu au simţit foamea 
după câteva zile de post. 


Din păcate, medicina tradiţională în- 
că nu exploatează decât prea puţin 
beneficiile postului. 


Ceea ce trebuie să reținem este că 
postul nu trebuie să ne sperie, întru- 
cât Dumnezeu l-a lăsat ca mijloc de 
refacere şi însănătoşire a organismu- 
lui, după cum ajunge şi ştiinţa să în- 
țeleagă. Iar dacă, ştiind acestea şi a- 
ducând lipsa sau sărăcia hranei ca 
jertfă pentru Dumnezeu, atenţia 
noastră se va concentra spre cele ce 
contează cu adevărat, atunci postirea 
ne va da aripi în lupta duhovnicească. 











oul loan gură de Aur al veacului al 

XX-lea, spirit renascentist, geniu 
autentic de erudiție şi profunzime de 
gândire, misionar neostenit, mărturisi- 
tor până în faţa camerelor de gazare, o- 
crotitor al orfanilor, vizionar şi fin ana- 
list al stării căzute a lumii şi Europei... 
și câte altele se mai pot spune despre 
dragul nostru Sf. Nicolae Velimirovici, 
la ale cărui moaşte mulţi dintre noi au 
avut bucuria să se închine, în Serbia ve- 
cină. lată câteva din cuvinte sale: 


Prima regulă a soldatului care se află 
pe câmpul de luptă, este să nu se pre- 
dea duşmanului. Comandantul dă co- 
manda dinainte, ca fiecare soldat să se 
ferească de capcana inamicului, pen- 
tru a nu fi înşelat şi prins. Soldatul cel 
singuratic, flămând, înfrigurat şi dez- 
brăcat, va fi mai ispitit să se predea 
dușmanului. Potrivnicul înşelător se 
va folosi de strâmtorările sale prin 
toate căile cu putinţă. Pentru soldații 
lui Hristos este o regulă de însemnăta- 
te întreagă, ca să nu se dea pe ei vrăj- 
maşului, în lupta cu duhul cel rău, al 
acestei lumi. 


Primejdia este mare şi vrăjmaşul oa- 
menilor este mai cumplit şi mai înşelă- 
tor decât oricare alt vrăjmaş pe care 

(18 martie 1056) 
Cuvinte dintr-o 


inimă de foc 





vi-l puteţi închipui. Nimeni nu este mai 
flămând decât el, dar el le arată pâine 
celor flămânzi, chemându-i să se pre- 
dea. Nimeni nu este mai dezbrăcat de- 
cât el, dar el îi atrage pe oameni spre 
culorile îmbrăcăminte: sale mincinoa- 
se şi închipuite. Nimeni nu este mai să- 
rac decât el, dar el, ca un vrăjitor de 
bâlci, freacă două monede una de cea- 
laltă şi arată privitorilor că el pare să 
aibă milioane. Nimeni nu a căzut mai 
Jos decât el, dar el nu se opreşte nicio- 
dată din spusul minciunilor, ca să pa- 
ră că este biruitor şi că soldații lui 
Hristos sunt învinşi, ca şi cum Hristos 
a fugit de pe câmpul de luptă şi se as- 
cunde. 


Lămurindu-i pe următorii Lui, de toa- 
te înşelările şi de armele diavolului, 
Domnul lisus le-a arătat, prin cuvânt 
şi prin faptă, cum să reziste şi cu care 
arme să lupte. Insuşi Hristos este 
cea mai însemnată armă a noas- 
tră, a celor care Ii urmăm Lui: veni- 
rea Lui printre noi şi puterea Lui din 
noi sunt armele noastre cele mai tari. 
Ultimele Sale cuvinte pe care ni le ara- 
tă Evanghelia sunt: „lată, Eu sunt cu 
voi în toate zilele, până la sfârşitul 
veacului“. 





„O Doamne, primeşte-mă 
pe mine, 

Căci numai la Tine mai nă- 
zuieşte sufletul meu. 

Mă întorc la Tine, nu mă a- 
lunga, Doamne. 

Numai ie voiesc să-i 
mulțumesc, 

Celui Care acum îmi dăru- 
ieşti înțelegerea vieții. 

O, dăruieşte-mi să vărs la- 
crimi de pocăință, 
Nesfârşit. 

Dăruieşte-mi mie cu postiri 
să-mi vindec 

Trupul şi sufletul meu, 
Dăruieşte-mi mie să mă 
rup desăvârşit 

De vicleniile acestei lumi. 
Dăruieşte-mi mie iertare, 
Iertare, Doamne! 
Curăţeşte, Doamne, 
Câmpul înțelenit de spini 

al sufletului meu. 

Seamănă cu sfințenia Ta 
pământul inimii mele, 
Doamne. 

învie sufletul meu 

Iar trupul, pentru mântui- 
rea mea, 

dă-l durerilor şi suferinţei. 
Căci iată între pământeni 
Nu este unul mai necurat 
decât mine. 

Iată Doamne, da, eu pe mi- 
ne mă judec, 

Şi-mi văd cu adevărat vi- 
novăția mea. 

In ceasul Judecăţii celei 
Mari, 

Să nu mă lepezi, Doamne, 
Morţii celei veşnice să nu 
mă dai, 

Căci eu întru frica de Tine 
Unul m-am îmbrăcat.” 





DESPRE POST 


Ziceri ale părinţilor de la Sf. Sava 


* Omul ce vrea să placă lui Dumnezeu prin postire, trebuie să păzească, în acelaşi timp toate poruncile: căci pentru 
ce postim, de nu pentru a împlini mai lesne voia lui Dumnezeu? 


+ Post nu e numai a mânca târziu, ci şi a nu mânca mult; şi nu e nevoinţă doar a primi mâncare rar, ci şi a nu avea 
mâncăruri felurite. Masa nevoitorului trebuie sa fie alcătuită dintr-un singur fel și el este dator sa se îngreţoşeze de 
mofturile la mâncare ca de un lucru vrednic de ocară. 


+ De asemenea când posteşti, să te cureți de toată iubirea de arginți, fiindcă iubirea de arginţi e rădăcina tuturor 
relelor (1 Tim. 6,9). Din toate puterile să fugi de slava deşartă şi de trufie. Dacă gândul va începe să îţi şoptească: 
„Te-ai făcut mare şi ai sporit în virtute”, să nu îl crezi: este o cursă a vrăjmaşului, care vrea prin aceasta să te arunce 
în slavă deşartă. Aşadar, nu primi gândul care te laudă. 


